Zión Moreno

She ben-aghteyr as craishteyder Americaanagh ee Zión Moreno (ruggit er 23 Toshiaght Arree 1995). T'ee mie er enney son e paartyn çhellveeish 'sy straih Control Z liorish Netflix as ayns aachummey HBO Max jeh'n straih Gossip Girl (2021) chammah as son e paart 'sy scannane K-12 va screeuit as stiurit ec Melanie Martinez.

Bea leah
Va Moreno ruggit ayns El Paso, Texas, lesh paarantyn Meksicagh; ta e moir çheet ass Chihuahua as ta e ayr çheet ass Monterrey. V'ee troggit ayns Albuquerque, New Mexico as loayr ee yn Spaainish 'sy thie.

She ben tessen-cheintyssagh ee Moreno as hoshee ee caghlaa tra v'ee foast 'sy scoill; car y lhing shen ren e cooidjaghtee braggartaghey ish.

Coorse bea
Darree Moreno dys Caayr York Noa tra v'ee 19 bleeaney d'eash son coorse bea y gheddyn 'sy chraishtey. V'ee scrialtit ec jantyssyn Wilhelmina, Elite, as Slay. Hoshiaght, ren ee smooinaghtyn dy nee red doolaneagh va'n craishtey agh t'ee nish smooinaghtyn dy vel eh lane soiaghey mooar.

Ren ee çhebbal Aundyryn TV Awards ec MIPCOM 2017 ayns Cannes.

Ren ee cloie da'n chied cheayrt er y scaailan tra chloie ee Fleur 'sy scannane kiaullee far-rieughagh K-12 ayns 2019. Ayns 2020, hoshee ee cloie Isabela de la Fuente 'sy drama jeigeyr Meksicagh Control Z er Netflix. Ayns Mayrnt 2020, v'eh fogrit dy row ee reiht son Luna La y chloie 'sy straih Gossip Girl liorish HBO Max, aachummey bog jeh'n straih vunneydagh hie magh er 8 Jerrey Souree 2021.

Imraaghyn

Kianglaghyn magh

Ronney:Ruggyryn 'sy vlein 1995
Ronney:Feallee vio
Ronney:Feallee ass Albuquerque, New Mexico
Ronney:Feallee ass El Paso, Texas
Ronney:Americaanee jeh sluight Meksicagh
Ronney:Aghteyryn ass New Mexico
Ronney:Aghteyryn ass Texas
Ronney:Aghteyryn çhellveeish tessen-cheintyssagh Americaanagh
Ronney:Aghteyryn çhellveeish bwoirrin Americaanagh
Ronney:Aghteyryn bwoirrin tessen-cheintyssagh Americaanagh
Ronney:Craishteyderyn ass New Mexico
Ronney:Craishteyderyn ass Texas
Ronney:Craishteyderyn bwoirrin tessen-cheintyssagh Americaanagh
Ronney:Feallee LADT ass Texas